SET รีบาวด์ 5 จุด รับข่าว “เลือกตั้ง” ตามโร้ดแมพ พร้อมแนะจับตาตัวเลข GDP ไทยสัปดาห์หน้า
SET รีบาวด์ 5 จุด รับข่าว "เลือกตั้ง" ตามโร้ดแมพ พร้อมแนะจับตาตัวเลข GDP ไทยสัปดาห์หน้า โดยดัชนีปิดตลาดวันนี้ ที่ระดับ 1,680.96 จุด บวก 4.67 จุด หรือ 0.28% มูลค่าการซื้อขาย 5.78 หมื่นล้านบาท
16 ส.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,680.96 จุด บวก 4.67 จุด หรือ 0.28% มูลค่าการซื้อขาย 5.78 หมื่นล้านบาท
10 หุ้นดันดัชนีวันนี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริหารการลงทุน บล.โนมูระ พัฒนสิน เปิดเผยว่า ตลาดหุ้นไทยในช่วงบ่ายนี้รีบาวด์ได้ค่อนข้างดี แต่ภาพยังเป็นการแกว่งไซด์เวย์ ภายหลังจากสมาชิกสภานิติบัญญัติแห่งชาติ (สนช.) มีมติถอนข้อเสนอให้แก้กฎหมายคณะกรรมการการเลือกตั้ง (กกต.) ทำให้การเลือกตั้งยังคงเดินหน้าตามโรดแมพในช่วงก.พ.-พ.ค.62
โดยช่วงเช้าตลาดฯ ยังตอบรับวิกฤตในตุรกีอยู่ ซึ่งกังวลจะกระทบค่าเงินใน Emerging Market และส่งผลให้ Fund Flow ไหลออก ซึ่งทำให้ตลาดหุ้นในภูมิภาคเอเชียวันนี้ส่วนใหญ่เป็นภาพของการปรับฐานลงมาราว 0.3-0.4% แต่ยังได้เห็นภาพตลาดที่ปิดไปแล้วอย่างตลาดหุ้นไต้หวันที่มีเงินไหลเข้า ขณะที่ตลาดหุ้นเกาหลียังมีแรงขายอยู่
อย่างไรก็ดี ให้จับตาตัวเลขอัตราการขยายตัวทางเศรษฐกิจ (GDP) ของไทยงวดไตรมาส 2/61 ที่จะประกาศในวันที่ 20 ส.ค.นี้คาดว่าจะเติบโตราว 4.3% และอาจมี Surprise ซึ่งจะส่งผลให้ตลาดฯ รีบาวด์ นอกจากนี้ยังต้องติดตามสถานการณ์ในตุรกีต่อไป และสงครามการค้าระหว่างจีน-สหรัฐฯ พร้อมมองเงินในเอเชียไม่อ่อนค่าแล้วและตลาดในเอเชียน่าจะค่อย ๆ ฟื้นตัวขึ้นได้
ส่วนแนวโน้มการลงทุนในวันพรุ่งนี้ (17 ส.ค.) คาดว่าตลาดฯ ยังมีโอกาสรีบาวด์ต่อ โดยมีแนวรับ 1,670-1,665 จุด ส่วนแนวต้าน 1,685-1,694 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT มูลค่าการซื้อขาย 4,744.36 ล้านบาท ปิดที่  50.50 บาท ลดลง 0.50 บาท
CPALL มูลค่าการซื้อขาย 3,397.24 ล้านบาท ปิดที่  70.50 บาท เพิ่มขึ้น 1.25 บาท
BEAUTY มูลค่าการซื้อขาย 3,293.96 ล้านบาท ปิดที่ 8.85 บาท เพิ่มขึ้น 0.50 บาท
PTTGC มูลค่าการซื้อขาย 2,032.93 ล้านบาท ปิดที่ 80.75 บาท ลดลง 0.75 บาท
BANPU มูลค่าการซื้อขาย 1,799.99 ล้านบาท ปิดที่ 19.90 บาท ลดลง 0.20 บาท
ตลาดหุ้นเอเชีย
